
Az 1972-es müncheni nyári Olimpiai Játékok és hatásuk a Német Szövetségi Köztársaság turizmusára

Az olimpiai eszme, mely hangsúlyozza az esélyegyenlőséget, mára már átalakult, az olimpia rendezés már nem kizárólag sporteseményt, sportolók viadalát jelenti.
Olimpiát rendezni presztízs, a világ elé lépés, egy elit klubba való tartozás.
Az olimpiarendezés joga kivételes kiváltság, melynek vannak előnyei és természetesen hátrányai is. A rendezés sikere (vagy sikertelensége) világraszóló.
Ahhoz azonban, hogy reális kép alakuljon ki bennünk az olimpián történtekről és világosan lássuk ennek hatásait mind a turizmusra mind pedig a soron következő Játékokra rendkívül fontosnak tartom a kor rövid történelmi és politikai áttekintését.
Dolgozatom célja: a sport és a turizmus kapcsolatának vizsgálata az 1972-es Müncheni Nyári Olimpiai Játékokon keresztül, valamint hatásainak vizsgálata a turizmusra.
Hipotézisem: Az 1972-es Nyári Olimpiai Játékok eseményei törést okoztak a Német Szövetségi Köztársaság turizmusában, valamint a soron következő Nyári Olimpiai Játékok népszerűségében.
Vizsgálati módszerként hazai és külföldi szakirodalom feldolgozást, dokumentumelemzést, valamint statisztikai adatok értékelését használtam.
Munkám eredményeként bemutatom, hogy az 1972-es Olimpia eseményei mennyiben befolyásolták a Német Szövetségi Köztársaság turizmusát valamint milyen hatást gyakorolt a soron következő Olimpia népszerűségére.

